আমিনুল ইসলাম, কাহারোল প্রতিনিধি,চিলাহাটি ওয়েব : দিনাজপুরের কাহারোলে আজ বুধবার বিকাল ৩ টায় রামচন্দ্রপুর পাইলট মডেল উচ্চ বিদ্যালয় মাঠে জাতির পিতা বঙ্গবন্ধু শেখ মুজিবুর রহমান জাতীয় গোল্ডকাপ ফুটবল টুর্ণামেন্ট-২০১৮ (অনূর্ধ-১৭) এর শুভ উদ্বোধন করবেন, প্রধান অতিথি দিনাজপুর-১ আসনের সংসদ সদস্য মনোরঞ্জনশীল গোপাল। অনুষ্ঠানে সভাপতিত্ব করবেন, কাহারোল উপজেলা নির্বাহী অফিসার মোঃ নাসিম আহমেদ। বিশেষ অতিথি হিসেবে উপস্থিত থাকবেন, উপজেলা পরিষদ চেয়ারম্যান মোঃ মামুনুর রশীদ চৌধুরী, উপজেলা শাখা আ’লীগের সভাপতি এ.কে.এম ফারুক ও সাধারন সম্পাদক মোঃ হাফিজুল ইসলাম চৌধুরী সহ রাজনৈতিক নেতৃবৃন্দ ও এলাকার সূধীজন উপস্থিত থাকবেন। ৪ সেপ্টেম্বর মঙ্গলবার সকাল ১০ টায় জাতির পিতা বঙ্গবন্ধু শেখ মুজিবুর রহমান জাতীয় গোল্ডকাপ ফুটবল টুর্ণামেন্ট-২০১৮ (অনূর্ধ-১৭) খেলার বিষয় নিয়ে উপজেলা নির্বাহী অফিসারের কার্যালয়ে কাহারোল প্রেস ক্লাবের সাংবাদিকদের সাথে এক মতবিনিময় করেন উপজেলা নির্বাহী অফিসার মোঃ নাসিম আহমেদ। এ সময় উপস্থিত ছিলেন, কাহারোল প্রেস ক্লাবের সভাপতি এ.কে.এম ইব্রাহিম খলিল, সহ সভাপতি মোঃ আব্দুল্লাহ, সাধারন সম্পাদক মোঃ আমিনুল ইসলাম, কোষাধ্যক্ষ মোঃ ইব্রাহীম খলিল সোহাগ, কার্যনির্বাহী কমিটির সদস্য সুকুমার রায় ও সাংবাদিক আব্দুল জলিল প্রমুখ। উল্লেখ্য যে, ৫ সেপ্টেম্বর বুধবার বিকাল ৩ টার সময় রামচন্দ্রপুর মডেল পাইলট উচ্চ বিদ্যালয় মাঠে অত্র উপজেলার ৬নং রামচন্দ্রপুর ইউনিয়ন পরিষদ বনাম ৩নং মুকুন্দপুর ইউনিয়ন পরিষদ, ৫নং সুন্দরপুর ইউনিয়ন পরিষদ বনাম ৪নং তাড়গাঁও ইউনিয়ন পরিষদ, ৬ সেপ্টেম্বর বৃহস্পতিবার ১নং ডাবোর ইউনিয়ন পরিষদ বনাম ২নং রসুলপুর ইউনিয়ন পরিষদ খেলায় অংশ গ্রহণ করবেন। আগামী ৭ সেপ্টেম্বর ও ৯ সেপ্টেম্বর সেমি ফাইনাল খেলা এবং ১১ সেপ্টেম্বর ফাইনাল খেলা অনুষ্ঠিত হতে যাচ্ছে।